Sufi

Sufi èngghi panèka sambhâdhân ka'angghuy orèng-orèng sè aḍâlemmè sufisme otabâ èlmo tasawwuf. Saccara umum istila "sufi" èsebbhuttaghi asalla ḍâri oca' suf (صوف), sè artèna kaèn ewwol, noddhu ḍâ' juba otabâ khirqah sè biyasa èkennal sadhâjâ sufi è jhâman awwâl. Nangèng ta' sadhâjâ Sufi ngaghem juba, saèngghâ bâḍâ jhughân sè aghâdhuwi pamangghi jhâ' oca' panèka asalla ḍâri oca' saf, bhârisân ḍâlem bhâjâng. Pamangghi laèn aḍhâbuwaghi oca' panèka asalla dâri shafa (صفا), sè artèna "kamurniyan". Panèka nekkannaghi ḍâ' sufisme è kamurniyan atè bân bhâdhân.